**Zsáka Nagyközségi Önkormányzat Képviselő-testületének**

**10/2018.(V.28.) önkormányzati rendelete**

**a személyes gondoskodást nyújtó gyermekjóléti alapellátásokról**

Zsáka Nagyközségi Önkormányzat Képviselő-testülete a gyermekek védelméről és a gyámügyi igazgatásról szóló 1997. évi XXXI. Törvény (továbbiakban: Gyvt.) 29. § (1)-(2) bekezdésében, a 147. § (1), (2) és (4) bekezdésében kapott felhatalmazás alapján, az Alaptörvény 32. cikk (1) bekezdés a) pontjában, és a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8. pontjában biztosított feladatkörében eljárva az alábbi rendeletet alkotja:

**A rendelet célja**

**1. §**

E rendelet célja, hogy Zsáka Nagyközség közigazgatási határain belül lakóhellyel vagy tartózkodási hellyel rendelkező gyermekek védelme érdekében meghatározza a személyes gondoskodást nyújtó gyermekjóléti alapellátások, illetve az ellátások igénybevételének rendjét, hogy ezzel is segítséget nyújtson a gyermekek törvényben foglalt jogainak és érdekeinek érvényesítéséhez.

**A rendelet hatálya**

**2. §**

A rendelet hatálya Zsáka Nagyközség közigazgatási területén lakó-vagy tartózkodási hellyel rendelkező, a Gyvt. 4. §-ában meghatározott személyekre terjed ki.

**A személyes gondoskodást nyújtó ellátások**

**3. §**

(1) Zsáka Nagyközségi Önkormányzat az alábbi gyermekjóléti alapellátásokat biztosítja:

a.) Biztos Kezdet Gyerekház.

(2) A Bokréta Biztos Kezdet Gyerekház az Önkormányzat fenntartásában működik  a Gyvt. 38/A. §-ában valamint a 15/1998. (IV. 30.) NM rendelet 5/A-5/C. § szerint foglaltaknak megfelelően.

**Térítési díj**

**4. §**

(1) A Biztos Kezdet Gyerekház szolgáltatásai térítésmentesen vehetők igénybe.

**Záró rendelkezés**

**5. §**

E rendelet a kihirdetését követő napon lép hatályba.

Kovács Kálmán                                             Gulyásné Szilágyi Krisztina

   polgármester                                                                    jegyző